L'Alcaldessa d'Alaquàs es reuneix amb representants de la Fundació Ernest Lluch per donar un nou impuls a les activitats organitzades en memòria de l'ex ministre
29/07/2009

# L'Alcaldessa d'Alaquàs es reuneix amb representants de la Fundació Ernest Lluch per donar un nou impuls a les activitats organitzades en memòria de l'ex ministre

*   29/07/2009
*   [Imprimir](#)
*   Compartir
*    https://www.alaquas.org/documento.asp?id\_do=11524

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11524%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20es%20reuneix%20amb%20representants%20de%20la%20Fundaci%C3%B3%20Ernest%20Lluch%20per%20donar%20un%20nou%20impuls%20a%20les%20activitats%20organitzades%20en%20mem%C3%B2ria%20de%20l%27ex%20ministre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11524/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11524/29072009img_7380_Form_4.jpg)](https://www.alaquas.org/ficheros/documentos/2009/2/11524/29072009img_7380_Form_10.jpg "<a href='https://www.alaquas.org/ficheros/documentos/2009/2/11524/29072009img_7380_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs es reuneix amb representants de la Fundació Ernest Lluch per donar un nou impuls a les activitats organitzades en memòria de l'ex ministre</a>")

La Fundació està preparant una programació especial amb motiu del Xé aniversari de l'assassinat d'Ernest Lluch que es celebrarà l'any vinent

El Castell d'Alaquàs, seu de la Secció Valenciana de la Fundació Ernest Lluch, va acollir ahir dimarts una reunió de treball amb representants d'aquesta entitat per donar un nou impuls a les activitats organitzades al llarg de l'any en memòria d'Ernest Lluch. A l'encontre va assistir l'Alcaldessa d'Alaquàs, Elvira García, el vicepresident de la Fundació Ernest Lluch i president de l'Assemblea del Consell d'Europa, Lluís Maria de Puig i el president de la Secció Valenciana de la Fundació, Vicent Soler, a més de representants de les Seccions de València i de Vilassar de Mar.

En l'encontre es va valorar de manera positiva les diverses activitats organitzades al llarg d'aquest últim, d'entre les que destaquen el Fòrum de Periodisme "La Informació en temps de crisi" celebrat el passat 27 de maig a la Universitat de València o el concert anual en memòria d'Ernest Lluch que es celebra cada mes de novembre al Castell d'Alaquàs.

Els assistents a la reunió van decidir continuar amb la línia de treball mantinguda fins ara i donar un nou impuls a les activitats organitzades per la Fundació per tal de mantenir viva la memòria, pensament i obra d'aquesta personalitat destacada en la democràcia espanyola. En aquest sentit, s'han iniciat els preparatius de la programació especial que se celebrarà l'any vinent amb motiu del Xé aniversari de l'assassinat de l'ex ministre.

Ahir de matí es va signar també a la seu de Bancaixa un conveni anual amb aquesta Fundació per al cofinançament de les activitats organitzades per la Secció Valenciana.

Ernest Lluch va nàixer el 21 de gener de 1937 a la població barcelonina de Vilassar de Mar i el 21 de novembre de 2000 va ser assassinat a Barcelona per la banda terrorista ETA. Ernest Lluch va ser un dels membres del grup conegut com "Els deu d'Alaquàs", nou homes i una dona que van ser detinguts per la policia el 24 de juny del 1975 a la Casa d'Exercicis Espirituals de la Puríssima d'Alaquàs per defensar la democràcia, la llibertat i l'autonomia valenciana. Aquest grup format per diferents representants de forces polítiques i socials es reunia periòdicament en aquesta època per tractar de constituir el Consell Democràtic del País Valencià. La seua detenció va quedar com una referència en la recuperació de les llibertats dels valencians. A l'agost del mateix any, es va constituir finalment el Consell Democràtic del País Valencià.